**Δημιουργική Εργασία**

Αγαπητοί μαθητές μου,

Σας θυμίζω ότι «τρέχει» η Δημιουργική Εργασία μας με θέμα το Σεφέρη , την επεξεργασία της οποίας ολοκληρώσαμε προ κοροναιού (π.κ). Σας παρακαλώ **όσοι έχετε εκκρεμότητες να τις τελειώσετε** και να δώσετε το υλικό σας στην Βασιλική και την Ιωάννα , ώστε αυτές με το καλό και σαν ανοίξουν τα σχολεία **να έχουν έτοιμη** την εργασία , εκμεταλλευόμενες αυτό τον χρόνο που μένουμε σπίτι. Για οποιεσδήποτε απορίες επικοινωνήστε μαζί μου στο προσωπικό μου mail. Ιδιαιτέρως ήθελα ενημέρωση από τη Βασιλική και την Ιωάννα για το πού βρίσκονται…

Να θυμάστε δε ότι κανένας χρόνος δεν πρέπει να φεύγει έτσι, χωρίς να γεμίζει και να μας γεμίζει δημιουργία. Γι αυτό το χρόνο διαβάστε με περίσκεψη όσα γράφει ο μεγάλος ποιητής Γιάννης Ρίτσος. Εεεε, τι λέτε, τι σκέφτεστε????

**Βρες χρόνο, του Γιάννη Ρίτσου**

Βρες χρόνο για δουλειά -αυτό είναι το τίμημα της επιτυχίας.  
Βρες χρόνο για σκέψη -αυτό είναι η πηγή της δύναμης.  
Βρες χρόνο για παιχνίδι -αυτό είναι το μυστικό της αιώνιας νιότης.  
Βρες χρόνο για διάβασμα -αυτό είναι το θεμέλιο της γνώσης.  
Βρες χρόνο να είσαι φιλικός -αυτός είναι ο δρόμος προς την ευτυχία.  
Βρες χρόνο για όνειρα -αυτά θα τραβήξουν το όχημά σου ως τ΄αστέρια.  
Βρες χρόνο ν΄αγαπάς και ν΄αγαπιέσαι -αυτό είναι το προνόμιο των Θεών.  
Βρες χρόνο να κοιτάς ολόγυρά σου -είναι πολύ σύντομη η μέρα για να ΄σαι εγωιστής.  
Βρες χρόνο να γελάς -αυτό είναι η μουσική της ψυχής.  
Βρες χρόνο να είσαι παιδί -για να νιώθεις αυθεντικά ανθρώπινος.  
Το όνειρο του παιδιού είναι η Ειρήνη.  
Τ΄όνειρο της μάνας είναι η Ειρήνη.  
Τα λόγια της αγάπης κάτω απ΄τα δέντρα είναι η Ειρήνη…  
Ειρήνη είναι ένα ποτήρι ζεστό γάλα  
κι ένα βιβλίο μπροστά στο παιδί που ξυπνάει.

Η φιλόλογός σας

Πλάκα Βασιλική